સામયિકનું વિષયવસ્તુ અને પ્રકાર – બીજા સાહિત્યપ્રકારોની સરખામણીએ ગુજરાતી ભાષામાં વાર્તાનું સ્વરૂપ ગુણવત્તા અને ફાલની દ્રષ્ટિએ ઝંખવાઈ રહ્યું છે ત્યારે સશક્ત અને તેજસ્વી એવા નવા વાર્તાકારોની નવી શ્રેણીના ઉદગમ, સંવર્ધન અને પ્રતિષ્ઠા કરવાના એકમાત્ર ઉદ્દેશ સાથે વાર્તાકાર મધુ રાયના સંપાદન હેઠળ અને બીજા કેટલાક સમર્થ સાહિત્યકારોના સહયોગમાં ખાસ નવોદિતો માટેના નવા વાર્તામાસિક ‘મમતા’નો પ્રારંભ શ્રી પરેશ રાવલના હસ્તે ૧૭ નવેમ્બર ૨૦૧૧ના રોજ થયો.